Document ID: 32000R0538

Komisijas Regula (EK) Nr. 538/2000
(2000. gada 13. marts),
ar kuru groza Regulu (EK) Nr. 1599/97, ar ko nosaka sīki izstrādātus noteikumus par to, kā piemērot minimālo importa cenu režīmu dažiem tādu mīksto augļu veidiem, kuru izcelsme ir Bulgārijā, Ungārijā, Polijā, Rumānijā, Slovākijā, Čehijas Republikā, Igaunijā un Lietuvā, un kas atceļ Regulas (EEK) Nr. 1226/92 un (EK) Nr. 2479/96
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1998. gada 18. maija Lēmumu 1999/790/EK par tāda protokola slēgšanu, ar kuru koriģē tirdzniecības aspektus Eiropas Nolīgumā, ar ko izveido asociāciju starp Eiropas Kopienām un to dalībvalstīm, no vienas puses, un Latvijas Republiku, no otras puses, lai ņemtu vērā Austrijas Republikas, Somijas Republikas un Zviedrijas Karalistes iestāšanos Eiropas Savienībā, kā arī Urugvajas raunda lauksaimniecības sarunu rezultātus, tostarp uzlabojumus pastāvošajā labvēlības režīmā [1], un jo īpaši tā 2. panta 1. punktu,
tā kā:
(1) Jānosaka sīki izstrādāti noteikumi par to, kā piemērot minimālo importa cenu režīmu dažiem tādu mīksto augļu veidiem, kuru izcelsme ir Latvijā un kurus paredzēts pārstrādāt, kā noteikts minētajā protokolā, kurš stājies spēkā 2000. gada 1. martā [2]. Šis režīms ir tāds pats kā režīms, kas attiecas uz dažiem tādu mīksto augļu veidiem, kuru izcelsme ir Bulgārijā, Ungārijā, Polijā, Rumānijā, Slovākijā, Čehijas Republikā, Igaunijā un Lietuvā, un kā piemērošanai vajadzīgie sīki izstrādātie noteikumi paredzēti Komisijas Regulā (EK) Nr. 1599/97 [3], kura grozīta ar Regulu (EK) Nr. 2371/1999 [4]. Vienkāršības labad šie sīki izstrādātie noteikumi par minētā importa režīma piemērošanu jāiekļauj tajā pašā regulā, un tālab Regulas (EK) Nr. 1599/97 darbības sfēra jāpaplašina, iekļaujot produktus, kuru izcelsme ir Latvijā.
(2) Šāds importa režīms aizstāj Padomes Regulā (EK) Nr. 1926/96 [5] paredzēto režīmu. Tādēļ jāatceļ Komisijas Regula (EK) Nr. 2479/96 [6], ar kuru nosaka sīki izstrādātus noteikumus par to, kā piemērot minimālo importa cenu režīmu dažiem tādu mīksto augļu veidiem, kuru izcelsme ir Latvijā, un kurā noteiktas minimālās importa cenas, jaunākie grozījumi izdarīti ar Regulu (EK) Nr. 2371/1999.
(3) Dalībvalstu ziņojums par importu no Latvijas informāciju, kas noteikts Regulas (EK) Nr. 1599/97 5. pantā, aizstāj to ziņojumu, kas paredzēts Komisijas 1992. gada 13. maija Regulā (EEK) Nr. 1226/92 par dalībvalstu ziņojumiem Komisijai, kuros iekļauti dati par dažu tādu produktu importu, kas ražoti, pārstrādājot augļus un dārzeņus [7], kurā jaunākie grozījumi izdarīti ar Regulu (EK) Nr. 2480/96 [8]. Regula (EEK) Nr. 1226/92 tāpēc jāatceļ.
(4) Koriģētie protokoli stājās spēkā 2000. gada 1. martā, tāpēc šī regula jāpiemēro no minētā datuma.
(5) Šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 1599/97 groza šādi:
1. Virsrakstu aizstāj ar šādu:
"Komisijas 1997. gada 28. jūlija Regula (EK) Nr. 1599/97, ar ko nosaka sīki izstrādātus noteikumus par to, kā piemērot minimālo importa cenu režīmu dažiem tādu mīksto augļu veidiem, kuru izcelsme ir Bulgārijā, Ungārijā, Polijā, Rumānijā, Slovākijā, Čehijas Republikā, Igaunijā, Latvijā un Lietuvā"
.
2. Regulas 5. panta 4. punktu svītro.
3. Pielikumu aizstāj ar šīs regulas pielikumu.
2. pants
Regulas (EEK) Nr. 1226/92 un (EK) Nr. 2479/96 tiek atceltas.
3. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
To piemēro no 2000. gada 1. marta.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 13. martā

Labels: 2
3
17
18